CELEX: 62010CN0378
Language: da
Date: 2010-07-28 00:00:00
Title: Sag C-378/10: Anmodning om præjudiciel afgørelse indgivet af Magyar Köztársaság Legfelsőbb Bírósága, Ungarn, den 28. juli 2010 — VALE Építésí Kft.

20.11.2010   
            
            
               DA
            
            
               Den Europæiske Unions Tidende
            
            
               C 317/13
            
         Anmodning om præjudiciel afgørelse indgivet af Magyar Köztársaság Legfelsőbb Bírósága, Ungarn, den 28. juli 2010 — VALE Építésí Kft.
   (Sag C-378/10)
   ()
   2010/C 317/25
   Processprog: ungarsk
   
      Den forelæggende ret
   
   Magyar Köztársaság Legfelsőbb Bírósága
   
      Parter i hovedsagen
   
   
      Sagsøger: VALE Építésí Kft.
   
      Præjudicielle spørgsmål
   
   
               1)
            
            
               Skal værtsmedlemsstaten henholde sig til bestemmelserne i artikel 43 EF og 48 EF i en situation, hvor et selskab, der er stiftet i en anden (oprindelses-) medlemsstat, flytter sit hovedsæde til værtsmedlemsstaten og samtidig med henblik herpå sletter sin registrering i oprindelsesmedlemsstaten, selskabets indehavere opretter et nyt stiftelsesdokument i henhold til værtsmedlemsstatens lovgivning, og selskabet anmoder om optagelse i handelsregistret i værtsmedlemsstaten i henhold til denne stats ret?
            
         
               2)
            
            
               Skal artikel 43 EF og 48 EF, såfremt det første spørgsmål besvares bekræftende, i den beskrevne situation fortolkes således, at de er til hinder for en (værts-)medlemsstats lovgivning eller praksis, som forhindrer, at et selskab, der er lovlig stiftet i en anden (oprindelses-)medlemsstat, flytter sit hovedsæde til værtsmedlemsstaten og fortsætter sin virksomhed efter den sidstnævnte stats ret?
            
         
               3)
            
            
               Er det med henblik på besvarelsen af det tredje spørgsmål relevant, af hvilken grund værtsmedlemsstaten afviser selskabets optagelse i handelsregistret? Nærmere bestemt:
               
                           —
                        
                        
                           Hvis selskabet i det i værtsmedlemsstaten oprettede stiftelsesdokument som virksomhed, hvis rettigheder det er succederet i, angiver det i oprindelsesmedlemsstaten stiftede selskab, hvis registrering det har slettet, og anmoder om, at det nævnte selskab i egenskab af dets retlige forgænger registreres i værtsmedlemsstatens handelsregister.
                        
                     
                           —
                        
                        
                           Er værtsmedlemsstaten, i forbindelse med international omdannelse inden for Fællesskabet, med henblik på dens afgørelse vedrørende anmodningen om selskabets optagelse i handelsregistret, forpligtet til at tage hensyn til den akt, hvorved oprindelsesmedlemsstaten i sit handelsregister indførte flytningen af hovedsæde, og i bekræftende fald, i hvilket omfang?
                        
                     
         
               4)
            
            
               Kan værtsmedlemsstaten i henhold til bestemmelserne i dens selskabsret, som regulerer nationale selskabsomdannelser, træffe afgørelse vedrørende en anmodning om optagelse i den pågældende stats handelsregister fra et selskab, som foretager en international omdannelse inden for Fællesskabet, og kræve af det nævnte selskab, at det opfylder alle kravene i værtsmedlemsstatens selskabsret vedrørende nationale omdannelser (f.eks. udarbejdelse af en balance og opgørelse af formuen), eller er den derimod forpligtet til på grundlag af artikel 43 EF og 48 EF at sondre mellem internationale omdannelser inden for Fællesskabet og nationale omdannelser, og i bekræftende fald, i hvilken udstrækning?